

|  |
| --- |
| बहुसांस्कृतिक सामुदायिक अवसंरचना कोष [मल्टीकलचरल कम्युनिटी इंफ्रास्ट्रक्चर फंड (Multicultural Community Infrastructure Fund)] क्या है? |
| Hindi | हिन्दी |
| OFFICIAL |

बहुसांस्कृतिक सामुदायिक अवसंरचना कोष विक्टोरियाई सरकार का एक कार्यक्रम है जो बहुसांस्कृतिक सामुदायिक अवसंरचना परियोजनाओं का समर्थन करता है, जिनमें शामिल हैं:

* छोटी उन्नयन (अपग्रेड) परियोजनाएं जैसे कि सामुदायिक केंद्र की रसोई को बदलना, अतिरिक्त समारोह स्थानों और मीटिंग रूमों को शामिल करना; और
* बड़ी परियोजनाएं जैसे कि नई बहुउद्देशीय सुविधाओं और सांस्कृतिक केंद्रों का निर्माण करना।

# किस प्रकार का वित्त पोषण उपलब्ध है?

बहुसांस्कृतिक सामुदायिक अवसंरचना को अपग्रेड करने, संशोधित करने, इसका विस्तार करने या निर्माण करने के लिए सामुदायिक संगठनों के लिए **$400,000** तक का वित्त पोषण उपलब्ध है।

वित्त पोषण निम्नलिखित श्रेणियों में होगा:

* छह विशिष्ट समुदायों (चीनी, ग्रीक, भारतीय, इतालवी, इस्लामी और लेबनीज़) में
* अन्य सभी बहुसांस्कृतिक समुदायों में

बहुसांस्कृतिक संग्रहालय या विरासत केंद्र की व्यवहार्यता पर शोध करने के लिए सामुदायिक समूहों का समर्थन करने के लिए **$75,000** तक का वित्त पोषण उपलब्ध है।

# वित्त पोषण के लिए आवेदन कौन कर सकता है?

यह आवश्यक है कि संगठन:

* लाभ-निरपेक्ष बहुसांस्कृतिक सामुदायिक संगठन हो या कोई ऐसा सामाजिक उद्यम हो जिसका उद्देश्य विशिष्ट रूप से विक्टोरिया में बहुसांस्कृतिक समुदायों का समर्थन करना हो।
* एक कानूनी इकाई हों।
* बहुसांस्कृतिक मामलों सहित पिछले फेयरर विक्टोरिया (Fairer Victoria) वित्त पोषित अनुदानों से उनकी कोई परियोजना रिपोर्टें शेष न हों।

इस वर्ष, कार्यक्रम उन परियोजनाओं के लिए आवेदन किए जाने को पुरजोर बढ़ावा देता है जो निम्नलिखित बहुसांस्कृतिक समूहों को लक्षित करेंगे:

* सांस्कृतिक रूप से विविध क्षेत्रीय या ग्रामीण समुदाय
* नए और उभरते बहुसांस्कृतिक समुदाय
* वे परियोजनाएँ जो महिलाओं और लिंग विविध लोगों के लिए सकारात्मक परिणामों को प्राप्त करने पर केंद्रित होंगी।

# कार्यक्रम की समय-सीमाएँ

आवेदन **बुधवार 27 सितंबर** से शुरु होंगे और **बुधवार 6 दिसंबर 2023** को बंद हो जाएँगे।   
सफल आवेदनों की घोषणा दिसंबर 2023 में की जाएगी।

# आवेदन कैसे करें

कृपया कार्यक्रम के दिशानिर्देशों को ध्यान से पढ़ें और [बहुसांस्कृतिक सामुदायिक अवसंरचना कोष वेबसाइट](http://www.vic.gov.au/multicultural-community-infrastructure-fund) <www.vic.gov.au/multicultural-community-infrastructure-fund>पर ऑनलाइन आवेदन पत्र को पूरा करें

अपने आवेदनों के साथ संगठनों का समर्थन करने के लिए विभाग वेबिनारों का आयोजन करेगा। विवरण वेबसाइट पर प्रकाशित किए जाएँगे।

# और अधिक जानकारी

और अधिक जानकारी के लिए, वेबसाइट <<https://www.vic.gov.au/multicultural-community-infrastructure-fund>> पर जाएं या [बहुसांस्कृतिक मामलों के कार्यक्रम और अनुदान टीम](mailto:multicultural.infrastructure@dffh.vic.gov.au)को <multicultural.infrastructure@dffh.vic.gov.au> पर ई-मेल करें या कामकाजी घंटों के दौरान 1300 112 755 पर फोन करें।

|  |
| --- |
| विक्टोरिया सरकार, 1 ट्रेज़री प्लेस, मेलबर्न द्वारा प्राधिकृत और प्रकाशित।  © विक्टोरिया राज्य, ऑस्ट्रेलिया, परिवार, निष्पक्षता और आवास विभाग, सितंबर 2023। |